﻿ EAN BIHOR CONSILIUCONSILIUL JUDEŢ BIHAR MEGYEI TANÁÁCS BIHOR COUNTY COUNCIL HOTĂRÂREA NR 80 din 29 martie 2012 privind aprobarea Organigramei, Statului de funcţii şi Regulamentului de Organizare şi Funcţionare ale Direcţiei Social-Comunitare Bihor, valabile pe anul 2012 Având în vedere Expunerea de Motive nr 2214 din 24 02 2012 a Preşedintelui Consiliului Judeţean Bihor şi Raportul de specialitate nr 2215 din 24 02 2012 al Compartimentului Monitorizarea Instituţiilor Subordonate - Direcţia Generală Economică din cadrul Consiliului Judeţean Bihor, privind aprobarea Organigramei, Statului de funcţii şi Regulamentului de Organizare şi Funcţionare ale Direcţiei Social-Comunitare Bihor, valabile pe anul 2012 precum și Raportul de avizare nr 3673 din 29 03 2012 al Comisiei Juridică, dezvoltare regională și cooperare transfrontalieră; Luând în considerare adresa nr 2 din 16 01 2012 a Direcţiei Social-Comunitare Bihor; Ţinând cont de Hotărârea Consiliului Judeţean Bihor nr 10 din 24/02/2011; Potrivit prevederilor Legii nr 284/2010, privind salarizarea unitară a personalului plătit din fonduri publice, respectiv prevederile Legii nr 293/2011 - legea bugetului de stat pe anul 2012; În baza art 91 alin (1) lit a) şi alin 2 lit c), coroborat cu art 97 din Legea nr 215/2001, republicată, CONSILIUL JUDEŢEAN BIHOR, H O T Ă R Ă Ş T E : (unanimitate) Art 1 Se aprobă Organigrama, conform anexei nr 1, Statul de Funcţii, conform anexei nr 2 şi Regulamentul de Organizare şi Funcţionare, conform anexei nr 3, ale Direcţiei Social-Comunitare Bihor, valabile pe anul 2012 râri se încredinţează Preşedintele Art 2 Cu ducerea la îndeplinire a prevederilor prezentei hotă Consiliului Judeţean Bihor prin Compartimentul Monitorizarea Instituţiilor Subordonate şi Direcţia Social-Comunitară Bihor râre se comunică, prin grija Compartimentului Relații cu Consilierii, cu: Art 3 Prezenta hotă Instituţia Prefectului Judeţului Bihor, Preș edintele Consiliului Județean Bihor, Direcţia Social-Comunitară Bihor, Compartimentul Monitorizarea Instituţiilor Subordonate şi Compartimentul Relaţii cu Consilierii Art 4 Aducerea la cunoştinţă publică a prevederilor prezentei hotărâri va fi asigurată de Monitorul Oficial al judeţului Bihor PREŞEDINTE, Contrasemnează: Radu ȚÎRLE SECRETAR AL JUDEȚULUI, Carmen SOLTĂNEL 5 ex Anexa nr 1 La Hot C J Bihor Nr 80 din 29 03 2012 Preşedinte ŢÎRLE RADU Organigramă Direcţia Social - Comunitară Bihor 2012 CONSILIUL DE ADMINISTRAŢIE 1 DIRECTOR Compartiment Comp pt consultanţă Comp Contabilitate pt servicii sociale şi con- publică şi elaborări Administrativ siliere proiecte Secretariat - 1 referent - 1 secretar, dactilograf - 1 asistent social - 3 consilier - 1 referent de specialitate - 1 consilier juridic - 1 referent - 1 consilier Total 3 posturi Total 5 posturi Total 2 posturi Total : 11 posturi Din care: 1 post de conducere 10 posturi de execuţie Director executiv Fenesi Tibor Anexa nr 2 La Hot C J Bihor Nr 80 din 29 03 2012 Preş edinte Ţîrle Radu DIRECŢIA SOCIAL-COMUNITARĂ BIHOR STATUL DE FUNCŢII 2012 Nr crt Denumirea funcţiei Gradația Clasa NivelulNr posturiVacante studiilorTotal 1 Director S 1 _ Compartiment pt servicii sociale şi consiliere 2 Asistent social 5 60 S 1 1 3 Consilier juridic 5 57 S 1 1 4 Consilier 5 31 M 1 1 Compartiment pt consultanţă publică şi elaborări proiecte 5 Referent de specialitate 5 47 S 1 1 6 Consilier 5 57 S 1 - 7 Consilier 2 53 S 1 - 8 Consilier 5 57 S 1 - 9 Referent 5 31 M 1 1 Compartiment Contabilitate Administrativ Secretariat 10 Secretar, dactilograf 3 22 M 1 - 11 Referent de specialitate 1 3 45 S 1 - Director executiv Fenesi Tibor Anexa nr 3 La Hot C J Bihor Nr 80 din 29 03 2012 VIZAT: Preşedinte Ţîrle Radu REGULAMENT DE FUNCŢIONARE 2012 CAPITOLUL I DISPOZIŢII GENERALE Forma juridică şi subordonarea Art 1 (1) Direcţia Social - Comunitară Bihor, denumit în continuare Direcţie, se înfiinţează prin hotărâre a Consiliului Judeţean Bihor, pe perioadă nedeterminată , în conformitate cu prevederile Decretului nr 31/1954, privitor la persoanele fizice şi juridice şi a Legii administraţiei publice locale nr 215/2001 (2) Direcţia este instituţie publică de interes judeţean, non – profit, cu personalitate juridică proprie, finanţată de Consiliul Judeţean şi aflată în subordinea acestuia Sediul Art 2 Direcţia are sediul în Oradea Parcul Traian nr 5 Judeţul Bihor CAPITOLUL II COMPETENŢA Scopul şi obiectivele Art 3 (1) Scopul Direcţ iei este de a contribui prin activităţi şi acţiuni specifice la îmbunătăţirea condiţiilor sociale ale persoanelor şi grupurilor dezavantajate din Judeţul Bihor (2) Obiectivele Direcţiei sunt următoarele a) Iniţierea de programe, proiecte şi activităţi care să asigure soluţionarea unor probleme social-comunitare de interes judeţean şi regional al colectivităţilor locale; b) Identificarea căilor, mijloacelor şi resurselor pentru realizarea programelor şi proiectelor care au ca scop final îmbunătăţirea condiţiilor sociale ale grupurilor şi persoanelor dezavantajate; 1 c)Coordonarea şi sprijinirea procesului de implementare a programelor şi proiectelor de dezvoltare ale comunităţilor locale; d)Atragerea şi stimularea participării capitalului privat pentru programele şi proiectele derulate de Direcţie e)Stimularea creării şi implementării mecanismelor parteneriale public-privat Activităţi şi atribuţii Art 4 Direcţia îşi desfăşoară activitatea în conformitate cu legislaţia în vigoare şi cu prevederile prezentului regulament şi are următoarele atribuţii: a)Elaborează şi propune spre aprobare Consiliului Judeţean Bihor programele anuale şi multianuale de elaborare şi implementare a proiectelor privind dezvoltarea socială a judeţului Bihor b)Identifică resursele necesare pentru a putea finanţa sau cofinanţa diferite proiecte în limita posibilităţilor financiare din domeniul social, cultural, divertisment, învăţământ, protecţia mediului, cercetare, programe de tineret etc c)Acordă ajutor material, moral, social, educativ, sanitar în forme diversificate, diferitelor persoane şi grupuri sociale (orfani, persoane cu handicap, bătrâni fără mijloace de existenţă) în limita fondurilor stabilite pentru acest scop de Consiliul de Administraţie d)Poate organiza unele activităţi ca: înfiinţarea de cantine gratuite, locuri de azil, etc , prin renovarea, reamenajare unor spaţii şi locuinţe aflate în paragină, aparţinătoare statului, în scopul oferirii acestora tinerilor ajunşi la majorat şi care au ieşit din casele de copii, tinerilor căsătoriţi, fără loc de muncă, şomerilor, bătrânilor bolnavi cronic, fără mijloace de existenţă e)În domeniul învăţământului poate sponsoriza un număr de elevi şi studenţi, cu rezultate deosebite prin acordarea de burse la diferite forme de şcolarizare f) Stimulează şi sprijină prin mijloace specifice desfăşurarea activităţilor promoţionale la nivel judeţean g)Sprijină şi desfăşoară activităţi care au ca scop finanţarea /cofinanţarea unor lucrări şi obiective de interes public local, judeţean sau regional Colaborarea, cooperarea şi asocierea Art 5 (1) Direcţia colaborează şi cooperează cu autorităţi ale administraţiei publice, instituţii şi servicii publice, agenţi economici, organisme neguvernamentale şi persoane juridice şi fizice din ţară şi din străinătate interesate de activităţile Direcţiei 2 (2)Direcţia se poate asocia cu agenţi economici, organisme şi instituţii din ţară şi străinătate în vederea realizării scopului şi obiectivelor statutare (3)Direcţia se poate asocia şi/sau deveni membru al asociaţiilor sau organizaţiilor de profil naţional şi internaţional ce au ca obiective şi scopuri comune conform regulamentului de funcţionare CAPITOLUL III CONDUCEREA DIRECŢIEI Consiliul de Administraţie Art 6 Organul de conducere al Direcţiei este Consiliul Judeţean Bihor, reprezentat prin Consiliul de Administraţie al Direcţiei ART 7 (1) Consiliul de administraţie al Direcţiei este alcătuit din 7 (şapte)membri; persoanele care ocupă funcţiile de preşedinte şi vicepreşedinţi ai Consiliului Judeţean Bihor, precum si de preşedinţii Comisiei de studii economico-sociale, buget – finanţe şi administrarea domeniului public şi privat, a Comisiei pt activităţi social-culturale, culte, învăţământ, sănătate şi familie, a Comisiei juridice, de dezvoltare regională şi cooperare transfrontalieră şi a Comisiei pentru protecţ ia mediului şi turism ai Consiliului Judeţean Bihor (2) Preşedintele Consiliului de administraţie al Direcţiei social- comunitară Bihor este preşedintele Consiliului Judeţean Bihor; vicepreşedintele CA este unul dintre vicepreşedinţii Consiliului Judeţean Bihor Art 8 Consiliul de administraţie funcţionează pe o perioadă de 4 ani, cu excepţia primului consiliu care îşi va desfăşura activitate pe o perioadă cuprinsă între înfiinţarea Direcţiei şi constituirea noului Consiliu Judeţean Art 9 (1) Consiliul de administraţie se întruneşte trimestrial în şedinţe ordinare şi în şedinţe extraordinare, ori de câte ori este necesar, la convocarea preşedintelui sau la solicitarea directorului Direcţiei (2) Convocarea se face cu cel puţin 5 zile înaintea şedinţei ordinare şi cu cel puţin 48 de ore înaintea şedinţei extraordinare Convocarea se face în scris, prin fax sau telefon, precizându-se ordinea de zi, data, ora ş i locul desfăşurării şedinţelor Art 10 (1) Şedinţele sunt legal constituite dacă sunt prezenţi majoritatea de 2/3 a membrilor consiliului de administraţie (2) Şedinţele sunt conduse de preşedinte iar în lipsa acestuia de vicepreşedinte 3 Art 11 (1) Consiliul de administraţie adoptă hotărâri cu majoritatea simplă a voturilor membrilor consiliului Discuţiile purtate, deliberările şi hotărârile adoptate se consemnează în procesul verbal de şedinţă şi se semnează de membrii consiliului de administraţie În situaţia în care se adoptă hotărâri separate se semnează de către preşedinte (2) Membri consiliului de administraţie care au un interes personal în problemele abordate în şedinţă nu pot participa la deliberare şi la vot (3) Directorul Direcţiei este invitat la şedinţele Consiliului de administraţie, fără drept de vot (4) Secretariatul şedinţelor Consiliului de administraţie se asigură de personalul Direcţiei Art 12 Consiliul de administraţie are următoarele atribuţii; a) Avizează programul anual al activităţilor Direcţiei; b) Avizează bugetul de venituri ş i cheltuieli al Direcţiei şi execuţia exerciţiului financiar; c) Propune spre aprobare Consiliului Judeţean organigrama, numărul de personal şi limitele de salarizare ale personalului Direcţiei; d) Organizează concursul pentru funcţia de director al Direcţiei şi îl numeşte în funcţie; e) Stabileşte atribuţiile directorului Direcţiei şi salarizarea acestuia; f) Aprobă regulamentul de ordine interioară al Direcţiei; g) Urmăreşte realizarea scopului şi obiectivelor statutare şi analizează rapoartele solicitate directorului privind activitatea Direcţiei h) Prezintă Consiliului Judeţean Bihor un raport anual privind activitatea Direcţiei i) Aprobă asocierea cu agenţi economici, organisme şi instituţii din ţară şi străinătate în vederea realizării scopului şi obiectivelor din regulamentul de funcţ ionare; j) Propune spre aprobare Consiliului Judeţean Bihor modificarea regulamentului de funcţionare Direcţiei; k) Îndeplineşte şi alte atribuţii stabilite de Consiliul Judeţean Bihor Directorul Direcţiei Art 13 Conducerea executivă al Direcţiei se realizează de către un director Directorul reprezintă Direcţia în relaţiile cu autorităţile publice, persoanele juridice şi fizice din ţară şi străinătate, precum şi în justiţie Art 14 (1) Directorul are următoarele atribuţii: 4 a) Asigură executarea hotărârilor consiliului de administraţie; b) Propune consiliului de administraţie programul anual al activităţilor Direcţiei; c) Prezintă spre avizare consiliului de administraţie proiectul bugetului de venituri şi cheltuieli şi execuţia exerciţiului financiar al anului precedent; d) Coordonează activitatea personalului Direcţiei, îi numeşte şi eliberează din funcţie şi aplică sancţiuni disciplinare, în condiţiile şi cu respectarea legii; e) Propune spre aprobare consiliului de administraţie regulamentul de ordine interioară al Direcţiei f) Prezintă consiliului de administraţie rapoarte privind activitatea Direcţiei; g) Propune spre avizare consiliului de administraţie organigrama, numărul de personal şi limitele de salarizare a personalului; h) Stabileşte prin negociere salarizarea personalului Direcţiei în limitele de salarizare aprobate, precum şi plata persoanelor angajate cu convenţii civile şi contracte de colaborare; i) Gestionează mijloacele materiale şi financiare în limita bugetului aprobat; j) Organizează secretariatul şedinţelor consiliului de administraţie şi participă la şedinţele acestuia, fără drept de vot k) Îndeplineşte şi alte atribuţii sau sarcini stabilite prin hotărâri de către consiliul de administraţie; (2) În cazul absenţei temporare a directorului executiv, atribuţiile aferente funcţiei se vor exercita de către o altă persoană din rândul personalului Direcţiei desemnată prin dispoziţie Art 15 În exercitarea atribuţiilor stabilite, directorul emite dispoziţii CAPITOLUL IV PERSONALUL DIRECŢIEI Angajarea şi salarizarea Art 16 (1) Personalul Direcţiei se angajează prin concurs încheindu-se contract de muncă pe perioadă nedeterminată În anumite situaţii contractul de muncă se poate încheia şi pe durată determinată conform prevederilor legale Angajarea salariaţilor şi salarizarea acestora se face cu respectarea legislaţ iei în vigoare respectiv LEGEA-CADRU Nr 330 din 5 noiembrie 2009, privind salarizarea unitară a personalului plătit din fonduri publice, şi a Legii 53/2003 privind Codul Muncii 5 (2)Posturile vacante care nu au putut fi ocupate prin concurs, pot fi ocupate prin cumul şi de către persoanele din cadrul Direcţiei (3) Drepturile şi obligaţiile personalului, se stabilesc prin regulamentul de ordine interioară Art 17 Pentru executarea unor servicii, proiecte, studii şi lucrări pot fi angajate şi persoane cu convenţii civile sau contracte de colaborare Art 18 (1) Salarizarea personalului angajat cu contract de muncă pe perioadă nedeterminată, sau determinată, se face prin negociere, în limita fondului de salarii, prevăzut în bugetul aprobat (2) Plata persoanelor angajate în condiţiile art 17 se face prin negociere, în limita sumelor prevăzute cu această destinaţie în devizul proiectelor şi lucrărilor contractate (3) Personalul angajat îşi desfăşoară activitatea în conformitate cu contractul individual de muncă încheiat cu instituţia, conform fişei postului şi a regulamentului de organizare interioară (4) Sancţiunile disciplinare aplicabile personalului angajat în cadrul direcţiei, sunt cele prevăzute de Codul Muncii şi se aplică în conformitate cu prevederile legale Confidenţialitatea informaţiilor Art 19 Membrii Consiliului de Administraţ ie, salariaţii precum şi colaboratorii Direcţiei au obligaţia de a păstra confidenţialitatea informaţiilor obţinute în cursul îndeplinirii sarcinilor Art 20 Încălcarea prevederilor art 19 atrage, după caz, răspunderea disciplinară, civilă sau penală CAPITOLUL V PATRIMONIUL ŞI RESURSELE FINANCIARE Patrimoniul Art 21 Patrimoniul iniţial al Direcţiei este constituit din mijloace fixe, obiectivele de inventar şi mijloace băneşti transmise prin contract de comodat sau în alte modalităţi de către Consiliul Judeţean Bihor Art 22 Veniturile Direcţiei se constituie, în principal, din; a) veniturile realizate din efectuarea de proiecte, studii şi servicii de interes public judeţean, prin încredinţarea directă a acestora de către Consiliul Judeţean Bihor; b)veniturile realizate din participarea în proiecte câştigate de către Direcţie sau parteneri ai acestuia prin programe de finanţări nerambursabile; c) donaţii, sponsorizări; d) dobânzi şi dividendele rezultate din plasarea sumelor disponibile, în condiţiile legii; 6 e) dividendele de la societăţile comerciale la care centrul are calitatea de acţionar sau asociat; f) resurse obţinute de la bugetul de stat sau de la bugetele locale; g) alte venituri prevăzute de lege Contabilitatea Art 23 (1) Direcţia are cont propriu deschis la Trezorerie şi îşi organizează şi conduce contabilitatea propriilor operaţiuni financiare în conformitate cu reglementările legale (2) Exercitarea anului financiar începe la 1 ianuarie şi se încheie la 31 decembrie, cu excepţia primului exerciţiu care începe după înfiinţarea Direcţiei CAPITOLUL VI DISPOZIŢII FINALE Art 24 (1) Modificarea şi completarea prevederilor statutului se face cu aprobarea Consiliului Judeţean Bihor la propunerea Consiliului de Administraţie al Direcţiei şi a directorului executiv (2) Regulamentul de organizare şi funcţionare se modifică şi se completează, de drept în funcţie de actele normative nou intervenite (3) Litigiile Direcţiei cu persoane juridice şi fizice se soluţionează, după caz, pe cale amiabilă prin arbitraj comercial, sau de instanţele judecătoreşti competente, potrivit dreptului comun Director executiv Fenesi Tibor 7